62020TO0034_INF
Ordonanța Tribunalului (Camera a doua) din 18 ianuarie 2021 –Datenlotsen Informationssysteme/Comisia
(Cauza T-34/20)
„Acțiune în anulare – Ajutoare de stat – Soluții informatice destinate instituțiilor de învățământ superior – Avantaje fiscale și finanțări publice – Procedură formală de investigare – Decizie prin care măsurile puse în aplicare sunt calificate drept ajutor existent – Lipsa afectării individuale – Inexistența unui act normativ – Inadmisibilitate”
1.
Acțiune în anulare – Persoane fizice sau juridice – Acte care le privesc direct și individual – Afectare individuală – Criterii – Decizie a Comisiei în materie de ajutoare de stat adoptată la finalul procedurii formale de investigare – Acțiune a unei întreprinderi concurente care repune în discuție temeinicia deciziei – Întreprindere care nu demonstrează afectarea substanțială a poziției sale pe piață – Inadmisibilitate
[art. 108 alin. (2) și (3) TFUE și art. 263 al patrulea paragraf TFUE]
(a se vedea punctele 32-34 și 44-51)
2.
Acțiune în anulare – Persoane fizice sau juridice – Noțiunea de act normativ în sensul articolului 263 al patrulea paragraf TFUE – Orice act cu aplicabilitate generală cu excepția actelor legislative – Decizie a Comisiei prin care se autorizează scutiri fiscale și granturi directe anuale acordate în temeiul unor acte fără aplicabilitate generală – Excludere
(art. 263 al patrulea paragraf TFUE)
(a se vedea punctele 55, 56, 58, 59 și 62-72)
Obiectul
Cerere întemeiată pe articolul 263 TFUE prin care se solicită anularea Deciziei (UE) 2020/391 a Comisiei din 20 septembrie 2019 privind măsura SA.34402-2015/C (ex 2015/NN) pusă în aplicare de către Germania în favoarea Hochschul-Informations-System GmbH (JO 2020, L 74, p. 22)
Dispozitivul
1)
Respinge acțiunea.
2)
Cererea de intervenție formulată de Republica Federală Germania în susținerea Comisiei Europene a rămas fără obiect.
3)
Obligă Datenlotsen Informationssysteme GmbH la plata cheltuielilor de judecată.